CELEX: 62008CA0134
Language: sk
Date: 2009-04-02 00:00:00
Title: Vec C-134/08: Rozsudok Súdneho dvora (piata komora) z  2. apríla 2009 (návrh na začatie prejudiciálneho konania, ktorý podal Bundesfinanzhof — Nemecko) — Hauptzollamt Bremen/J.E. Tyson Parketthandel GmbH hanse j. [Nariadenie (ES) č. 2193/2003 — Dodatočné clá na dovozy určitých výrobkov s pôvodom v Spojených štátoch amerických — Pôsobnosť ratione temporis — Článok 4 ods. 2 — Výrobky vyvezené po nadobudnutí účinnosti uvedeného nariadenia, pri ktorých možno dokázať, že v deň prvého uplatnenia týchto ciel už boli na ceste do Spoločenstva — Zdanenie]

20.6.2009   
            
            
               SK
            
            
               Úradný vestník Európskej únie
            
            
               C 141/17
            
         Rozsudok Súdneho dvora (piata komora) z 2. apríla 2009 (návrh na začatie prejudiciálneho konania, ktorý podal Bundesfinanzhof — Nemecko) — Hauptzollamt Bremen/J.E. Tyson Parketthandel GmbH hanse j.
   (Vec C-134/08) (1)
   
   (Nariadenie (ES) č. 2193/2003 - Dodatočné clá na dovozy určitých výrobkov s pôvodom v Spojených štátoch amerických - Pôsobnosť ratione temporis - Článok 4 ods. 2 - Výrobky vyvezené po nadobudnutí účinnosti uvedeného nariadenia, pri ktorých možno dokázať, že v deň prvého uplatnenia týchto ciel už boli na ceste do Spoločenstva - Zdanenie)
   2009/C 141/28
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Navrhovateľ: Hauptzollamt Bremen
   
      Odporkyňa: J.E. Tyson Parketthandel GmbH hanse j.
   
      Predmet veci
   
   Návrh na začatie prejudiciálneho konania — Bundesfinanzhof — Výklad článku 4 ods. 2 nariadenia Rady (ES) č. 2193/2003 z 8. decembra 2003, ktorým sa zavádzajú dodatočné clá na dovozy určitých výrobkov s pôvodom v Spojených štátoch amerických (Ú. v. EÚ L 328, s. 3; Mim. vyd. 02/015, s. 6) — Vymeranie dodatočného cla na výrobky dovážané do Spoločenstva zo Spojených štátov amerických po nadobudnutí účinnosti citovaného nariadenia, ale pri ktorých možno dokázať, že v deň prvého uplatnenia týchto ciel už boli na ceste do Spoločenstva a ich miesto určenia sa už nedá zmeniť
   
      Výrok rozsudku
   
   Článok 4 ods. 2 nariadenia Rady (ES) č. 2193/2003 z 8. decembra 2003, ktorým sa zavádzajú dodatočné clá na dovozy určitých výrobkov s pôvodom v Spojených štátoch amerických, sa má vykladať v zmysle, ktorý je v súlade s jeho znením, a to, že výrobky, o ktorých sa dá dokázať, že už sú na ceste do Európskeho spoločenstva v deň nadobudnutia účinnosti tohto nariadenia a ktorých miesto určenia sa už nedá zmeniť, nepodliehajú dodatočnému clu.
   
      (1)  Ú. v. EÚ C 171, 5.7.2008.